รัฐมนตรีว่าการกระทรวงคมนาคม ตรวจเยี่ยมท่าอากาศยานอุดรธานี พร้อมกำชับจัดสิ่งอำนวยความสะดวก รองรับการใช้บริการของผู้โดยสาร
รัฐมนตรีว่าการกระทรวงคมนาคม ตรวจเยี่ยมท่าอากาศยานอุดรธานี พร้อมกำชับกรมท่าอากาศยานจัดสิ่งอำนวยความสะดวกภายในท่าอสกาศยานอุดรธานีรองรับการใช้บริการผู้โดยสารนายอาคม เติมพิทยาไพสิฐ รัฐมนตรีว่าการกระทรวงคมนาคม พร้อมด้วยผู้บริหารกระทรวงคมนาคม ตรวจเยี่ยมการดำเนินงานท่าอากาศยานอุดรธานี ตามแผนพัฒนาท่าอากาศยานภูมิภาคเพื่อเชื่อมโยงพื้นที่เศรษฐกิจทั้งภายในประเทศและประเทศเพื่อนบ้าน ที่ท่าอากาศยานอุดรธานี โดยสั่งการให้บริหารจัดการระบบน้ำให้เพียงพอกับการใช้งานในห้องน้ำสำหรับผู้มาใช้บริการ ลดความชื้นภายในอาคารผู้โดยสารไม่ให้ส่งผลกระทบต่อตัวอาคาร การเลือกใช้ไฟฉุกเฉินให้เหมาะกับรูปแบบการใช้งานภายในอาคาร ปรับเปลี่ยนจุดติดตั้งป้ายโฆษณาภายในอาคารผู้โดยสาร โดยให้สามารถมองเห็นป้ายบอกทิศทางและข้อมูลการใช้บริการได้อย่างชัดเจน หากสิ้นสุดสัญญาให้ดำเนินการจะเก็บให้แล้วเสร็จโดยเร็ว ดูแลบริหารจัดการจุดจอดรับ - ส่ง วีไอพี ไม่ให้จอดรถกีดขวางจำนวนมากบริเวณด้านหน้าชานชาลาอาคารผู้โดยสาร โดยอนุญาตให้สามารถจอดรถได้เพียง 1 คันเท่านั้น เพื่้อไม่ให้ส่งผลกระทบต่อผู้โดยสารรายอื่น และเข้มงวดการจัดระเบียบพื้นที่จอดรถไม่ให้กีดขวางด้านหน้าอาคารผู้โดยสารด้านนางอัมพวัน วรรณโก อธิบดีกรมท่าอากาศยาน เปิดเผยว่า ปัจจุบันท่าอากาศยานอุดรธานีมีอาคารผู้โดยสาร จำนวน 2 หลัง สามารถรองรับผู้โดยสารในชั่วโมงเร่งด่วน ได้ 1,200 คนต่อชั่วโมง หรือ 3.4 ล้านคนต่อปี และพื้นที่จอดรถยนต์ได้ 665 คัน สำหรับเส้นทางการบินภายในประเทศมี 7 เส้นทาง และได้ดำเนินการตามแผนพัฒนาท่าอากาศยาน เพื่อเพิ่มศักยภาพการให้บริการประชาชนได้อย่างมีประสิทธิภาพมากขึ้น ขณะนี้ท่าอากาศยานอุดรธานี มีโครงการพัฒนาท่าอากาศยานที่อยู่ระหว่างดำเนินการ ได้แก่ การปรับปรุงถนนภายในท่าอากาศยาน คาดว่าแล้วเสร็จภายในปีนี้